આ લોકો માનસિક રીતે આળસુ હોય છે. પણ એક વખત કામ શરૂ કરે છે પછી તેની પાછળ સફળતા ન મળે ત્યાં સુધી કામ કરે છે. આબરૂ મેળવે છે. પૈસો મેળવતા તેમને વધારે મહેનત કરવી પડે છે. આર્થિક રીતે બહુ સુખી હોતા નથી. મહેનત કરે છે તો જ ધનલાભ મેળવે છે. આ લોકો ખેતીવાડીથી ફાયદો મેળવે. હોટલ, વીશીનો ધંધો, ટ્રાવેલિંગ એજન્ટ, પબ્લિક રીલેશન અધિકારી, ડેન્ટીસ્ટ, સર્જન, પોલીસ અધિકારી તરીકે ફાવે છે. આ લોકો સ્વભાવે ખર્ચાળ હોય છે. જે કમાય છે તે ખર્ચી જાણે છે. ભવિષ્ય માટે સંગ્રહ કરતાં હોતાં નથી. ઘડપણમાં દુઃખી થાય! તેમણે કરકસરથી જિંદગી જીવવી જોઈએ, બચત કરવી જોઈએ, સેવિંગ્સ ખાતું ચોક્કસ મુદતનું ખોલાવવું જોઈએ.